# Spørsmål til operatører

# Minibuss- og personbiltjenester Romerike 2023

Ruter ønsker skriftlig tilbakemelding fra markedet på følgende punkter. Frist for skriftlig tilbakemelding 3. november. Sendes til bussanbud@ruter.no.

**Kontrakt**

1. Ruter har for Romerikeanbudet laget ny bestemmelse om sikkerhetsstillelse i kontraktens punkt 19, og nytt vedlegg om påkravsgaranti i vedlegg 5. Hensikten har blant annet vært for å gjøre det lettere for tilbydere å forstå og forholde seg til påkravsgarantien. Ruter ønsker tilbakemelding på den nye påkravsgarantien, og også tilbakemelding på hvordan en påkravsgaranti påvirker tilbudet til en operatør.
2. I Romerike 2023 tillater Ruter at vognene brukes til andre oppdrag, så fremt at det ikke går utover operatørs kontraktsoppfyllelse overfor Ruter. Ruter ber om tilbakemeldinger på dette, og i hvilken grad det er aktuelt å bruke vognene til andre kjøreoppdrag.

**Prosedyren**

1. Tilbakemeldinger på den foreslåtte drivstoffmatrisen til miljøevaluering.
2. Hvordan opplever dere tilgangen på fyllestasjoner for biogass og hydrogen i dette geografiske området?
3. Generell tilbakemelding på hvordan Ruter legger opp til at tilbudene skal innleveres (skjemaer, antall sider, tilbudsbrev osv)

**Tilbudsskjema**

1. Ruter tar gjerne imot generell tilbakemelding.

**Oppdragsbeskrivelse**

1. Det er lagt opp til tre deloppdrag i hvert av de to delområdene. Hva tenker markedet om oppdelingen av deloppdrag – både geografisk og inndelt i vogntyper, samt antall vogner per deloppdrag.
2. Det er relativt lite behov for heltidsinnleide vogner. Burde disse vært fordelt på alle deloppdrag?
3. Er det noe annen tilbakemelding knyttet til innleietider, både på heltid- og deltids vogner?

**Statistikk**

1. Gir statistikkvedlegget et godt nok grunnlag for å beregne tilbud? Er det noe statistikk som mangler for å beregne tilbud?
2. Er det mulig å beregne deloppdragene med bakgrunn i tabellene for timesestimater og tallgrunnlag for skyssberettige elever?

**Rutebeskrivelse**

1. Ruter tar gjerne imot generell tilbakemelding. F.eks. er det behov for ytterligere informasjon knyttet til bestillingslinjene?

**Materiellbeskrivelse**

1. Er en materiellbeskrivelse som i mindre grad er basert på Bus Nordic enklere å forholde seg til, eller fører en slik tilpasning til mer uforutsigbarhet i leverandørmarkedet?
2. Hvilken varighet på kontrakten vil være tilpasset levetiden for vognene som kjøpes slik at det oppnås en mest mulig bærekraftig utnyttelse av vognmateriellet som kjøpes inn?
3. Hvilke elementer ved vognkravene er fordyrende eller reduserer ettermarkedsverdien til vognene?
4. Ruter er opptatt av miljøbelastningen ved produksjon av vognene. Finnes det dokumentasjon som produsentene kan forevise som underlag for evaluering?
5. Ruter mottar jevnlig kundehenvendelser på at rullestolplass er knapp eller for liten i flere vogner. Er det mulig å stille krav til større dimensjoner enn europeisk standard tilsier? (for eksempel Ref. ECE R107)

**Design**

1. Ruter ønsker tilbakemeldinger på utvendige designkravene som er stilt i de ulike deloppdragene.
2. Det er stilt likt designkrav til både heltids- og deltidsbiler. Er det noen ulemper ved det for operatørene?
3. Det er stilt designkrav til alle vogntyper (unntatt den minste personbilen), er det noen ulemper eller konsekvenser før operatørene ved det?
4. På nåværende tidspunkt er det lagt opp til at vognene må lakkeres. Vil det for operatørene være hensiktsmessig å ha valgfriheten til å kunne foliere vognene? Vil foliering ha lik eller liknende kvalitet?
5. Ruter ønsker tilbakemeldinger på innvendige designkravene som er stilt i de ulike deloppdragene.

**Incitamentsbeskrivelse**

1. Er det mulig å beregne inn bonus i tilbudet med de forutsetningene som er beskrevet i incitamentsbeskrivelsen? Hvis nei, utdyp gjerne.
2. Er det tydelig hva som er incitamentskrav for beregning av bonus/malus? Hvis nei, utdyp gjerne.
3. Bør det beregnes bonus/malus for første halvår av kontrakten (høsten 2023)? Hvis nei, utdyp gjerne.
4. Det vurderes om deloppdragene C1 og C2 skal tas ut av Incitamentsavtalen og ikke omfattes av bonus/malus, da kundegrunnlaget for disse kontraktene kan være svært begrenset. Ruter ønsker tilbakemelding på om det kan være en god plan.

**ADT­**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ruter tar gjerne imot generell tilbakemelding.

**Databehandleravtalen**

1. Ruter tar gjerne imot generell tilbakemelding.

**Handlingsregler inkl. vedlegg**

1. Ruter tar gjerne imot generell tilbakemelding.

**Generelt**

1. Ruter ønsker gjerne tilbakemelding på konkurransen og konkurransegrunnlaget – ikke bare tilbakemelding på utvalgte punkter over. Det vil si at markedet står fritt til å komme med en tilbakemelding på annet knyttet til konkurransen som ikke er nevnt ovenfor.

**Nye spørsmål etter konferansen 25 oktober:**

1. Ruter har foreløpig valgt å sette Euro 6 som minste krav for hele konkurransen, men vil evaluere vognene i h.t. en egen tabell i prosedyren der EL, Hydrogen og dels Biogass vektes høyt. Ruter opplever sterkt politisk press for mest mulig utslippsfri produksjon. Kan det være hensiktsmessig å sette minstekrav til utslippsfritt i deloppdrag C og D?
2. Hvordan er tilgangen på biogassbusser for XXL og XL Laventre?
3. Hvordan kan Ruter tilrettelegge kontrakten for å få mest mulig av produksjonen på EL, biogass, og hydrogen også i de største kjøretøyklassene?